
Nr. 22/197


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.11/2003 pentru modificarea Legii nr.36/1993 privind finanţarea unor acţiuni de integrare economică şi culturală între România şi Republica Moldova, cu care comisia noastră a fost sesizată în fond cu adresa Biroului Permanent nr.222 din 24 martie 2003.

	PREŞEDINTE,

Prof. dr. Florin Georgescu

RAPORT

asupra proiectului de Lege privind aprobarea Ordonanţei de urgenţă a Guvernului nr.11/2003 pentru modificarea Legii nr.36/1993 privind finanţarea unor acţiuni de integrare economică şi culturală între România şi Republica Moldova
Cu adresa nr.222 din 24 martie 2003, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, în procedură de urgenţă, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.11/2003 pentru modificarea Legii nr.36/1993 privind finanţarea unor acţiuni de integrare economică şi culturală între România şi Republica Moldova.
La întocmirea raportului s-a avut în vedere avizul Comisiei juridice, de disciplină şi imunităţi, precum şi avizul Consiliului Legislativ.

La lucrările comisiei au participat 24 deputaţi, din totalul de 25 membri ai comisiei.

In urma examinării proiectului de Lege privind aprobarea Ordonanţei de urgenţă a Guvernului nr.11/2003 pentru modificarea Legii nr.36/1993 privind finanţarea unor acţiuni de integrare economică şi culturală între România şi Republica Moldova, în şedinţa din  2 aprilie 2003, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, în forma prezentată de Guvern.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Secretariatului General al Guvernului, care au susţinut forma rezultată din prezentul raport.


Prezentul proiect de Lege face parte din categoria legilor ordinare.

	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


          Consilieri parlamentari:

          Onete Alexandru

          Bărdiţă Mariana

